**О Т Ч Е Т**

**за**

**осъществените читалищни дейности на НЧ ”Просвета-1927г”-**

**с.Чавдарци, общ.Ловеч**

**в изпълнение на Програмата за развитие на читалищната дейност**

**в Община Ловеч за 2019год.**

*Всяка година представяме в Общината отчетни доклади за предходната година съгласно ЗНЧ по чл. 26а/4/.На Вашето внимание представяме обобщена информация за случилото се през отчетната 2019 г.*

1. **ОРГАНИЗАЦИОННА ДЕЙНОСТ.**

Читалището е единствената културна институция на територията на село Чавдарци. Съгласно Закона за народните читалища – читалищата са юридически лица с нестопанска цел. Те са самоуправляващи се български културно- просветни сдружения в населените места . Народните читалища са припознати от българското общество като културни организации с мисия да съхранят и развият традиционните ценности на нацията. В тяхната дейност могат да участват всички физически лица без ограничения на възраст, пол, политически и религиозни възгледи и етническо самосъзнание.

Регистрирани са 69 читалищни членове, като до момента имаме 3-ма починали. Настоятелството се състои от 5 члена, а Проверителната комисия от 3 члена. Персонала в читалището са – читалищен секретар и работник в библиотека. Същите се явяват редовно на обучения, съвещания , работни срещи , обмяна на опит с други читалища и библиотеки. Поддържа се членската маса, дейността се ръководи от своя върховен орган – общото събрание, а през другото време от законно избрано читалищно настоятелство.

Основните документи за дейността на библиотеката са съобразени със Закона за обществените библиотеки, устройствения правилник и други нормативни документи. В длъжностните характеристики, в инструкции, заповеди и планове са делегирани правомощия и отговорности на работещите в читалището, в изпълнение на преките им задължения. Служителите са запознати с Етичния кодекс, Правилник за вътрешния трудов ред, вътрешните правила за работна заплата и други. Документите, свързани с обслужване на читателите са поставени на видно място в библиотеката и е осигурен свободен достъп до тях за читателите.

**2. КУЛТУРНИ ДЕЙНОСТИ:**

- Постоянен колектив - за народни и модерни танци танцов състав „Лъжанче”

- Клуб –„Млад художник” .

Жителите на селото се включват в различни сфери на читалищната дейност.

**2.1 Традиционни тържества на местно ниво.**

* Бабин ден, Трифон Зарезан, Осми март, Първа пролет, , 24 май, Ден на детето, Еньовден ,Коледа и Нова година.- всяка година

- Представяне на народният обичай , Еньовден- билки и билкосъбиране, Бабуване и закичване с мартеници на всички жители в селото.-всяка година

**2.2 Участия на регионално ниво.**

- Фолклорен събор „Осъм-моя река”- с.Александрово,общ.Ловеч

- Гергьовско хоро – с.Баховица, общ.Ловеч

- Рожден ден на „Бяла Анаста” – гр.Ловеч и др

**2.3 Други дейности:**

* Екскурзии
* Традиционни зимни седенки
* Срещи – обеди със местни жители по празниците с много игри и награди.
* Кулинарни изложби по празниците
* Излети сред природата
* Спортни празници и летни занимания

**3.БИБЛИОТЕЧНА ДЕЙНОСТ:**

Библиотечния фонд наброява 6335 книги. През 2019г. са постъпили 6 бр.книги, от тях дарени 4 и закупени 2бр.

През изтеклата година имаме абонамент от Глобални библиотеки на 1 бр. вестник

Посещенията в библиотеката за този период са 363.

Заетите книги са 1194. На организирани библиотечни събития са взели участие 170

**3.1 Дейности на библиотеката.**

Всяка година се отбелязва по подобаващ начин чествания на бележити дати и годишнини на поети и писатели ,световните ,международни и празнични дни, като:

* - 19-ти Февруари -Обесването на Васил Левски;
* - 3-ти Март – Ден на освобождението на България;
* - 2-ри Юни – Ден на Ботев и загиналите за свободата на България;
* - 26-ти Септември – 133 г. от рождението на Ран Босилек;
* - 1-ви Октомври – Международен ден на възрастните хора;
* - 1-ви Ноември - Ден на народните будители;
* - 7-ми Ноември – 185 г. от рождението на Любен Каравелов;
* - 8-ми Ноември – 139г. от рождението на Йордан Йовков и 105г. от рождението на П.Вежинов;

-Изнесени информационни табла за дейностите на библиотеката

**3.2 Кампании, инициативи и дейности на доброволците:**

* Нарисувай моето село в рисунка, Нарисувай любимата си книжка, Нарисувай любим герой и др.
* Да почистим селото за един ден/Да почистим България /
* Да се подготвим за зимата- рязане и складиране на дърва за читалището
* Подготвяне на презентации и информационни материали
* Украсяване на читалище, библиотека, салон по празниците

**3.3 Културно-информационен център в библиотеката.**

Библиотеката разполага с 4 бр. компютърни конфигурации ,1бр принтер, 1 бр. скенер , 1бр. мултифункционално устройство и 1бр мултимедия с екран. Оборудването е от допълваща субсидия и по програма „Глобални библиотеки – България”.

Дейности чрез ИКТ оборудването:

-Индивидуални обучения на жители – базови познания за работа с компютър;

-Сканиране, копиране и печат на документи;

-Изготвяне на необходими документи за кандидатстване за работа;

-Отпечатване на документи за пътуване в чужбина;

-Поддържане на профил на читалище в социална мрежа „ facebook”;

-Поддържане на електронни албуми със снимки и видеоклипове от дейността на читалището като цяло;

-Търсене и презентиране на традиции и обичаи;

- Инициативи, свързани с книгата, културни мероприятия, изложби;

-Запознаване на учениците с изискванията, условията и начина за ползване на необходимата литература в библиотеките.

**3.4Други инициативи :**

Ежегодно провеждане на „ Забавно лято” пред читалищната сграда в селото с доброволците от Центъра за работа с доброволци към РБ „Б.ЦОНЕВ” – гр.Ловеч

През зимния сезон се провежда сбирка „Седянка” , а през летния период „Детско лято” за децата.

**ИЗГОТВЕНИ ПРОЕКТИ И ПРОГРАМИ:**

За 2019г. имаме спечелена финансова подкрепа за художествено-техническа дейност от община Ловеч

**4.МАТЕРИАЛНО ТЕХНИЧЕСКА БАЗА**

Читалището е общинска собственост, предоставена ни за ползване безвъзмездно. Помещенията се поддържат в добро състояние, читалищното имущество също.

В следствие на повреди в покривната конструкция се появиха течове в читалищният салон , след което и падане на части от окачения таван на сцената. Бяха подадени необходимите сигнали към общината. Направено е техническо становище. Необходимо е ремонт на покривна конструкция и измазване на петната по тавана в салона, както и ремонт на окачения таван на сцената. В приземният етаж на читалището една част от битовата зала е в окаяно състояние- влага, изронени стени, прогнила дограма и подпочвени води.

Настоятелството на читалището ще търси активно възможности за финансиране на ремонтните дейности.

Разработена е политика за здравословни и безопасни условия на труд. Сключен договор със Служба за трудова медицина за здравословното състояние на работещите в библиотеката. Наличен е евакуационния план за действие при бедствия и аварии.

**4.ФИНАНСИРАНЕ**

Читалището работи с финансови средства от утвърдени субсидии, отпуснати от държавния и общински бюджет ,финансови постъпления от такси, членски внос, дарителства. Субсидирана численост на персонала- 1бр. и 0,5 бр.-читалищен секретар и работник библиотека.

Прихода за 2019г. е - 14721лв

- Субсидия - 14235 лв.

- Приходи от членски внос: - 90 лв

- Други приходи /дарения,

такси и други/ - 396 лв

**5.ПАРТНЬОРИ, СПОНСОРИ , ДАРИТЕЛИ..:**

Принципите от които се ръководи читалището в отношенията си със своите партньори, спонсори и дарители са : отговорност, прозрачност, отзивчивост и коректност.

* Министерство на културата
* Община Ловеч
* РЕКИЦ – гр. Ловеч
* ОИЦ- гр.Ловеч
* Регионална библиотека „ Б. Цонев”-гр.Ловеч
* Партньори по програма „Глобални библиотеки-България”
* Сдружение „Деветашко плато”
* Кметство - с.Чавдарци
* Други читалища от област Ловеч
* Местен бизнес и други НПО
* Училища и детски градини от съседните села
* Частни лица- дарители на книги и подаръци за децата по празниците.

Чит.секретар :…………………………………..

/ НЕВЯНКА ГЕОРГИЕВА /